ΘΕΜΑ 2 
2.1 Οι μύκητες παράγουν πολυάριθμα σπόρια, που διαδίδονται παντού στο περιβάλλον.
α. Πού χρησιμοποιούνται ορισμένα είδη μυκήτων από τη βιομηχανία (μονάδες 4); Να αναφέρετε δύο παραδείγματα (μονάδες 4).
β. Με ποιον τρόπο δρουν οι μύκητες που αλλοιώνουν τα τρόφιμα (μονάδες 4); 

2.2 Τα τρόφιμα μολύνονται από διάφορες πηγές, είτε στο στάδιο της πρωτογενούς παραγωγής τους, είτε κατά τη μετέπειτα επεξεργασία τους.
α. Να γράψετε τον αριθμό καθεμίας από τις παρακάτω προτάσεις και δίπλα τις λέξεις που συμπληρώνουν σωστά τα κενά (μονάδες 9).
Σημειώνεται ότι τρεις (3) από τις λέξεις που δίνονται, περισσεύουν.
Δίνονται οι λέξεις: αυξάνεται, γαλακτικά βακτήρια, ζύμες, μειώνεται, παθογόνους, ωφέλιμους.
1. Αν τα νερά έχουν μολυνθεί, είναι δυνατόν να περιέχουν και _____________ για τον άνθρωπο ιούς.
2. Γύρω από μία οινοβιομηχανία το μικροβιακό φορτίο του αέρα συνίσταται κυρίως από __________.
3. Κατά τη διάρκεια της παραγωγικής διαδικασίας, το μικροβιακό φορτίο της επιφάνειας του εξοπλισμού μπορεί να _____________, με συνέπεια την επιμόλυνση των τροφίμων.
β. Να αιτιολογήσετε την επιλογή σας στην πρόταση 2 του ερωτήματος α (μονάδες 4).    

